stanford-oval/wikipedia huggingface dataset:
Robert Koren
Ura

Koren pelasi kotimaassaan Dravogradissa ja Celjessä ennen siirtymistä norjalaiseen Lillestrømiin vuonna 2004. Korenista tuli Norjan liigan arvostetuimpia pelaajia ja monet pitivät häntä sarjan parhaana ulkomaalaisena. Hän oli puolustava pelintekijä Lillestrømissä ja hänestä oli kiinnostunut englantilaiset Leeds United ja Manchester City.
Tammikuussa 2007 Koren siirtyi Mestaruussarjassa pelaavaan West Bromwich Albioniin kolmen vuoden sopimuksella, jossa oli optio neljännestä vuodesta. Koren vakiinnutti paikkansa avauskokoonpanossa nopeati. Heinäkuussa 2007 Koren loukkaantui joukkueen harjoituksissa ja missasi kauden alun. Hän kirjoitti syyskuussa kahden vuoden jatkosopimuksen, josta jälkimmäinen oli optio.
Joukkue nousi Valioliigaan kaudeksi 2008–2009. Koren teki avausmaalinsa Valioliigassa Middlesbroughia vastaan, kun hän viimeisteli kaksi maalia tammikuussa 2009. Hän pelasi kaudella kenttäpelaajista eniten, mutta joukkue putosi Mestaruussarjaan. Seuraavalla kaudella Koren oli joukkueensa avainpelaajia sen noustessa takaisin Valioliigaan. Tästä huolimatta West Bromwich ei käyttänyt optiotaan jatkaa Korenin sopimusta.
Maajoukkueura

Koren on pelannut 45 A-maaottelua Slovenian paidassa, joissa hän on tehnyt viisi maalia. Koren on pelannut myös maan nuorisomaajoukkueissa. Koren on ollut Slovenian kapteeni vuoden 2010 MM-karsinnoista lähtien. Slovenia pääsi lopulta MM-kilpailuihin, kun se voitti Venäjän 2–1. Turnauksessa joukkueen kapteenina toimiva Koren teki Slovenian voittomaalin alkusarjan ottelussa Algeriaa vastaan. Voitto oli maan historian ensimmäinen MM-tasolla.
Muu elämä

Koren on naimisissa ja hänellä on kaksi poikaa, Nal ja Tian.
Rørvikin lentoasema

| Rørvikin lentoasema> Rørvik lufthavn, Ryum |
| --- | --- |

IATA-koodi:  RVK
ICAO-koodi:  ENRM
Koordinaatit:  64°50′18″N, 11°08′46″E
Ylläpitäjä:  Avinor
Valmistumisvuosi:  1986
Korkeus:  4,5 m
Matkustajamäärä (2022):  48 039
Rørvikin lentoasema (norj. Rørvik lufthavn, Ryum) on Nærøysundissa Trøndelagin läänissä Norjassa sijaitseva lentoasema. Se avattiin vuonna 1986.
Aiheesta muualla

Kuvia tai muita tiedostoja aiheesta Rørvikin lentoasema Wikimedia Commonsissa
Rørosin rata

| Rørosin rata Rørosbanen |
| --- | --- |
 Rataosa merkitty karttaan punaisella.
Perustiedot
Reitti:  Hamar–Støren
Avattu:  1877
Tekniset tiedot
Pituus:  382 km
Sähköistys:  ei
Rørosin rata (norj. Rørosbanen) on Norjan rataverkkoon kuuluva rautatie, joka kulkee Hamarista Elverumin, Tynsetin ja Rørosin kautta Støreniin, jossa se yhdistyy siellä Dovren rataan. Rataosan pituus on 382 kilometriä ja se avattiin kokonaisuudessaan vuonna 1877, osia siitä oli otettu käyttöön jo aiemmin.
Matkustajajuna lähellä Atnaa vuonna 2009.
Aiheesta muualla

Kuvia tai muita tiedostoja aiheesta Rørosin rata Wikimedia Commonsissa
Jernbanedirektoratet (norjaksi)
Røstin kirkko

| Røstin kirkko Røst kirke |
| --- | --- |
 Kirkko syksyllä 2019.
Sijainti:  Røst, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1900
Materiaali:  puu
Istumapaikkoja:  270
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Røstin kirkko (norj. Røst kirke) on Røstin kunnassa Nordlandin läänissä Norjassa sijaitseva puinen pitkäkirkko vuodelta 1900.
Aiheesta muualla

Kuvia tai muita tiedostoja aiheesta Røstin kirkko Wikimedia Commonsissa
SS-divisioona Nibelungen

| SS-divisioona Nibelungen |
| --- | --- |
 Divisioonan tunnus
Toiminnassa:  1945–1945
Valtio:   Saksa
Puolustushaarat:   Waffen-SS
Komentajat
Tunnettuja komentajia:  Richard Schulze-Kossens  Martin Stange
SS-divisioona Nibelungen tai 38. SS-krenatööridivisioona "Nibelungen" (saks. 38. SS-Grenadier-Division „Nibelungen“) oli 38. ja viimeinen natsi-Saksan muodostamista SS-divisioonista. Nimensä muinaissaksalaisesta tarustosta saanut Nibelungen muodostettiin 27. maaliskuuta 1945, vain alle kuusi viikkoa ennen Saksan antautumista toisessa maailmansodassa. Divisioona koostettiin Bad Tölzissa sijainneen SS-sotilasakatemian oppilaista ja henkilöstöstä. Divisioona oli vajaakokoinen ja sen riveissä palveli arviolta vain 6 000 miestä.
Yksikön ensimmäinen komentaja oli Bad Tölzin SS-sotilasakatemian johtaja, SS-Obersturmbannführer Richard Schulze-Kossens, joka toimi virassa vain kolme päivää; häntä seurasi SS-Standartenführer Martin Stange.
Divisioona osallistui ensimmäistä kertaa taisteluihin yhdysvaltalaisjoukkoja vastaan Tonavan rannoille perustetulla puolustuslinjalla 24. huhtikuuta 1945. Se vetäytyi useita kertoja yhdysvaltalaisten edetessä, kunnes tulitauko alkoi 5. toukokuuta. Suuria tappioita kärsinyt divisioona antautui 8. toukokuuta 1945.
Risto Mätas

Risto Mätas vuonna 2011.
Risto Mätas (s. 30. huhtikuuta 1984) on virolainen keihäänheittäjä.
Göteborgin EM-kilpailuissa 2006 Mätas karsiutui loppukilpailusta heitettyään 74,58 metriä. Helsingin EM-kilpailuissa 2012 Mätas sijoittui kymmenenneksi tuloksella 75,85. Lontoon olympialaisissa 2012 hän karsiutui finaalista tuloksella 78,56. Moskovan MM-kilpailuissa 2013 Mätas sijoittui finaalissa Roman Avramenkon dopinghylkäyksen jälkeen kahdeksanneksi tuloksellaan 80,03 metriä. Pekingin MM-kilpailuissa 2015 Mätas oli 12. tuloksella 76,79.
Mätasin ennätys on 31. elokuuta 2013 Kohilassa heitetty 83,48 metriä.
Aiheesta muualla

Risto Mätasin kotisivut (Arkistoitu – Internet Archive)
Rørosin kirkko

Rørosin kirkko.
Rørosin kirkko (norj. Røros kirke, tunnetaan myös nimellä Bergstadens Ziir) on Rørosin kunnassa Norjan Etelä-Trøndelagissa sijaitseva kivikirkko. Se rakennettiin vuosina 1780–1784. Rakentamisen pääarkkitehtina toimi Peter Leonard Neuman. Rørosin kirkko on Norjan viidenneksi suurin kirkko, ja sen sisällä on noin 1 600 istumapaikkaa.
Aiheesta muualla

Kuvia tai muita tiedostoja aiheesta Rørosin kirkko Wikimedia Commonsissa
Røros kirke
Ryūhōmaru

Ryūhōmaru
Ryūhōmaru (jap. 隆邦丸) (entinen Daijumaru) oli keisarillisen Japanin laivaston keskeneräiseksi jäänyt Shimanemaru-luokan lentokoneidenkuljetusalus toisessa maailmansodassa.
Valmistus

Alus tilattiin tyypin 1TL tankkerina Kawasakin telakalta Kōbesta nimellä Daijumaru (jap. 大邱丸). Sen köli laskettiin 18. joulukuuta 1944. Aluksen rakennustyöt keskeytettiin helmikuussa 1945, ja sen muutostyöt lentokoneidenkuljetusalukseksi peruutettiin maaliskuussa. Aluksen rakentamista jatkettiin sodan jälkeen.
Työt aloitettiin 19. lokakuuta vuonna 1949, ja alus myytiin Iino Lines K.K. -yhtiölle, joka muutti aluksen tankkeriksi. Alus romutettiin Yokosukassa toukokuussa 1964.
Ryū ga Gotoku Studio

| Ryū ga Gotoku Studio |
| --- | --- |
Yritysmuoto:  tytäryhtiö
Perustettu:  31. elokuuta 2011; 8 vuotta sitten
Perustaja:  Toshihiro Nagishi
Avainhenkilöt:  Toshihiro Nagishi Masayoshi Yokoyama Daisuke Sato
Kotipaikka:  Tokio, Japani
Toimiala:  videopeliteollisuus
Tuotteet:  videopelit
Emoyhtiö:  Sega
Omistaja:  Sega Sammy Holdings Co., Ltd.
Infobox OKVirheellinen NIMI-arvo: 
Ryū ga Gotoku Studio on sisäinen videopelistudio Segan CS1 R&D -divisioonassa tuottaen pääsääntöisesti Like a Dragon-pelejä vuonna 2012 julkaistusta Yakuza 5:stä alkaen. Se sai alkunsa Sega CS1 R&D:n sisällä heti Yakuza: Dead Soulsin kehityksen jälkeen. Ensimmäinen peli, joka käytti studion logoa oli Japanissa helmikuussa 2012 julkaistu Binary Domain.
Yhden päähenkilön, Masayoshi Yokoyaman, mukaan studio ei ole organisoitu yhtiö vaan ”konsepti” tai ”tuotantotiimi”.
Kehitetyt pelit

Like a Dragon-pelisarja (2012–), japaninkielinen nimi Ryū ga Gotoku, länsimaissa osat tunnettu vuoteen 2022 nimellä Yakuza
Super Monkey Ball -pelisarja (2019–)
Judgment
Binary Domain
Fist of the North Star: Lost Paradise
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ryu Ga Gotoku Studio
Käännös suomeksi
Risto Nieminen (urheiluvaikuttaja)

| Risto Nieminen |
| --- | --- |
 Risto Nieminen heinäkuussa 2013.
Henkilötiedot
Syntynyt: 5. syyskuuta 1951 (ikä 73) Vaasa, Suomi
Kansalaisuus:  suomalainen
Ammatti:  urheiluvaikuttaja
Muut tiedot
Koulutus: filosofian maisteri
Risto Olavi Nieminen (s. 5. syyskuuta 1951 Vaasa) on suomalainen urheiluvaikuttaja. Hän oli Suomen Olympiakomitean puheenjohtaja marraskuusta 2012 vuoteen 2016 saakka ja Valon puheenjohtaja vuosina 2014–2016. Hän toimi Veikkauksen toimitusjohtajana 2. lokakuuta 2012 asti.
Nieminen on koulutukseltaan filosofian maisteri. Hän toimi Opiskelijoiden liikuntaliiton pääsihteerinä vuosina 1976–1980. Vuonna 1980 Niemisestä tuli Suomen Urheilumuseon johtaja, ja sen jälkeen hän siirtyi Veikkauksen palvelukseen. Vuosina 1989–2000 hän työskenteli yhtiön tiedotusjohtajana. Toimittuaan Suomen Urheilutelevision toimitusjohtajana 2000–2001 Nieminen palasi takaisin Veikkaukseen, kun hänet valittiin sen toimitusjohtajaksi. Vuonna 2010 Nieminen valittiin maailman rahapelijärjestön World Lottery Associationin puheenjohtajaksi.
Niemistä on pidetty yhtenä Suomen merkittävimmistä urheiluvaikuttajista. Muun muassa Urheilulehti arvioi hänet useana vuonna merkittävimmäksi vaikuttajaksi.
Nieminen kilpaili nuoruudessaan pikajuoksussa. Hän edusti Helsingin Kisa-Veikkoja ja saavutti joukkueessa viestijuoksun SM-kilpailuissa 4 × 100 metrin viestissä kultaa 1973, hopeaa 1972 ja 1974 ja pronssia 1976.
Erokiista

Huhtikuussa 2012 Nieminen ilmoitti jättävänsä tehtävänsä Veikkauksen toimitusjohtajana vuoden 2012 lopussa. Helsingin Sanomien tietojen mukaan Nieminen sai potkut, minkä hän itse kiistää ja sanoo lähdön olleen neuvottelun tulos.
Saku Martikainen

Saku Martikainen (s. 23. helmikuuta 1979 Helsinki) on suomalainen jääkiekkovalmentaja ja entinen jääkiekkoilija. Kaudesta 2019–2020 lähtien hän on toiminut SM-liigajoukkue Porin Ässien apuvalmentajana. Aiemmin urallaan hän on ollut päävalmentaja Kiekko-Espoo U20:ssä (2017–2019), SaPKossa (2012–2013) sekä Viron alle 18-vuotiaiden maajoukkueessa (2014–2015).
Martikaisen varsinainen pelaajaura alkoi vuonna 1995 ja päättyi kauteen 2002–2003. Hän pelasi yhteensä 36 miesten ottelua ja teki niissä 18 tehopistettä KoMu HT:lle (Suomi-sarja) ja Canberra Knightsille (AIHL). Hän edusti nuorempana myös Vaasan Sportin alle 18-vuotiaiden joukkuetta sekä Imatran Ketterän alle 18- ja alle 20-vuotiaiden joukkueita.
SS-divisioona Hitlerjugend

| SS-divisioona Hitlerjugend |
| --- | --- |
 12. SS-panssaridivisioona ”Hitlerjugendin” tunnuksessa on yhdistetty sig-riimu ja valtakunnan avain.
Toiminnassa:  1943–1945
Valtio:   Saksa
Puolustushaarat:   Waffen-SS
Aselajit:  Panssarijoukot
Komentajat
Tunnettuja komentajia:  Fritz Witt Kurt Meyer Hugo Kraas
12. SS-panssaridivisioona ”Hitlerjugend” oli saksalainen Waffen-SS:ään kuulunut, vuonna 1943 perustettu panssaridivisioona.
Divisioonan miehistöaines värvättiin Hitler-Jugend-nuorisojärjestön vuonna 1926 syntyneistä jäsenistä, kun taas aliupseeristo ja upseeristo tulivat muista Waffen-SS-yksiköistä. Kesällä 1944 Hitlerjugend-divisioona otti osaa Normandian taisteluihin, jossa se sai tulikasteensa. Normandiassa divisioona puolustautui sitkeästi ja menestyksekkäästi ylivoimaista vihollista vastaan, mutta kärsi erittäin raskaat miehistö- ja kalustotappiot. Joulu–tammikuussa 1944–1945 divisioona osallistui ilman mainittavaa menestystä Ardennien taisteluun osana 6. SS-Panssariarmeijaa.
Talvella ja keväällä 1945 divisioona taisteli itärintamalla Unkarissa ja Itävallassa, ottaen osaa muun muassa Budapestin motin vapautusyrityksiin ja operaatio Frühlingserwacheniin. 12. SS-panssaridivisioona antautui 8. toukokuuta 1945 yhdysvaltalaisille joukoille Enssin lähistöllä Itävallassa.
Hitlerjugend-divisioonan panssarikrenatööri Normandiassa 21. kesäkuuta 1944.
Wikimedia Commonsissa on kuvia tai muita tiedostoja aiheesta .
Saksan toisen maailmansodan panssaridivisioonat
Saku Kuusisto

Saku Kuusisto (s. 9. maaliskuuta 1982) on uransa päättänyt suomalainen keihäänheittäjä. Hän edusti Uudenkaupungin Kenttäkarhuja ja hänen valmentajanaan toimi Esa Utriainen. Hän sijoittui pronssille nuorten alle 20-vuotiaiden Euroopan-mestaruuskilpailuissa 2001 tuloksella 76,98. Kuusisto sai hopeaa alle 18-vuotiaiden MM-kilpailuissa 1999 tuloksella 78,73. Hänen paras tuloksensa miesten keihäällä on 78,40 vuodelta 2001. Virallisiin kilpailuihin Kuusisto ei ole osallistunut vuoden 2010 jälkeen.
Saku Kostet

Saku Antero Kostet (s. 12. tammikuuta 1979 Kajaani) on entinen suomalainen yleisurheilija, jonka päälajeja olivat pituushyppy ja kolmiloikka. Hän edusti urallaan Kajaanin Kipinää ja hänen valmentajanaan toimi Kauko Huovinen. Kalevan kisoissa Kostet voitti pituushypyn hopeaa vuonna 2003 sekä kolmiloikan pronssia vuonna 2001. Lisäksi hän on saavuttanut sisäratojen SM-kilpailuista pituudesta hopeaa ja pronssia sekä kolmiloikan pronssia.
Rautjärvi (Kouvola, Jaala)

| Rautjärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°06′41″N, 26°19′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskujoki:  Rautjoki Karijärveen
Järvinumero:  14.945.1.001
Mittaustietoja
Pinnankorkeus:  83,3 m  
Pituus:  6,121 km  
Leveys:  3,097 km  
Rantaviiva:  38,9515 km  
Pinta-ala:  7,81061 km²  
Tilavuus:  0,0627055 km³  
Keskisyvyys:  8,03 m  
Suurin syvyys:  31,1 m  
Saaria:  38 
 fiRautjärvi 
Rautjärvi on kaksialtainen järvi Kouvolan Jaalassa Kymenlaakson luoteisosassa. Etäisyys Kouvolan keskustasta on 31 kilometriä luoteeseen.
Maantietoa

Rautjärvi on 6,1 kilometriä pitkä, 3,1 kilometriä leveä, ja sen pinta-ala on 781 hehtaaria eli 7,8 neliökilometriä. Rautjärven altaat ovat varsinainen Rautjärvi ja sen koillispuolinen Ruokojärvi. Rautjärvi on Ruokojärveä selkeästi laajempi ja syvempi. Rautjärven laajasta selkävedestä työntyy kaakkoon noin 1,5 kilometriä pitkä Jokilahti. Idässä on matala Hautalahti ja pohjoisessa Jokuenlahti. Rautjärven syvähkö selkävesi madaltuu pohjoista kohti. Rautjärveä erottaa Ruokojärvestä kaksi kaakkois–luoteissuuntaista niemeä: Palvaanniemi ja Saikaansaari. Altaita yhdistää niemien välistä kulkeva matala Muikkusalmi. Ruokojärvestä työntyy luoteeseen pitkänomainen Uimilanlahti, jonka pohjoisrannalta on kuusi kilometriä Jokilahden etelärantaan. Ruokojärven syvin kohta on 12 metriä. Kaikkiaan Rautjärvi-Ruokojärvestä lähes kolmannes on vähintään 10 metriä syvä.
Siinä on 38 saarta, joiden pinta-ala on 7,03 hehtaaria eli alle prosentin järven kokonaispinta-alasta. Saarista kolme on yli hehtaarin suuruisia, 29 yli aarin ja loput kuusi ovat alle aarin kokoisia. Saaret sijaitsevat Ruokojärven alueella ja Rautjärven selkäveden pohjoispuolella. Suurimmat ovat Mustasaari ja Heinäsaari Ruokojärvellä sekä Vuolenkoskensaari Rautjärven luoteisosassa.
Järvi on luodattu ja siitä on julkaistu syvyyskartat. Järven tilavuudeksi on määritetty 62,71 miljoonaa kuutiometriä eli 0,06271 kuutiokilometriä ja sen keskisyvyydeksi on saatu 8,0 metriä. Vähintään 25 metriä syvien alueiden pinta-ala on noin 22 hehtaaria. Syvin kohta, 31,1 metriä, sijaitsee järvenselän eteläosassa . Kymmenen metrin syvyyskäyrä kulkee lähellä järven eteläosan Korkianiemen ja Paulaniemen rantoja.
Järven rantaviivan pituus on 39 kilometriä, josta saarten rantaviivan yhteispituuden osuus siitä on 5,2 kilometriä. Rautjärven rannoilla on runsaasti pientaloja ja hieman peltomaata. Koskemattominta on järvikokonaisuuden itärannalla.
Vesistösuhteet

Rautjärvi (14.945.1.001) kuuluu Rautjoen valuma-alueeseen (14.945), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Rautjärvi on Rautjoen valuma-alueen laajin vakavesi. Toiseksi laajin on Raajärvi. Rautjoen valuma-alueeseen kuuluu kolmetoista vähintään hehtaarin laajuista vakavettä.
Rautjärven koillispuolella sijaitsee Karijärvi (77,3 metriä mpy), kaakossa on Myntjärvi ja Raajärvi, jotka laskevat Rautjärveen. Rautjärvi laskee Ruokojärven itärannalta Rautjokea Karijärveen.
Jaalan Rautjärvi on toiseksi laajin Suomen kahdeksasta Rautjärvestä. Laajin on Juvan Rautjärvi. Vesitilavuudeltaan Jaalan Rautjärvi on suurin. Rautjärvet sijaitsevat Padasjoen Rautjärveä lukuun ottamatta kaakkoisessa Suomessa ja ne ovat Heinolan Rautjärveä lukuun ottamatta yli neliökilometrin laajuisia.
Rockers

| Rockers Slade |
| --- | --- | --- |

Kokoelmalevyn tiedot
 Äänitetty : 1969–1987
 Julkaistu: huhtikuu 2007
 Tuottaja(t): useita
 Tyylilaji: rock and roll hard rock
 Levy-yhtiö: Salvo
Sladen muut julkaisut
| B-Sides 2007 | Rockers 2007 | In for a Penny – Raves & Faves 2007 |
Rockers on Sladen kokoelma joka nimensä mukaisesti sisältää yhtyeen "rokkaavimpia" kappaleita. Se on osa Salvon Slade-remasterointisarjaa.
Kappaleet

| --- | --- |
 CD 1 Born to Be Wild  Could I  The Shape of Things to Come  Get Down and Get with It (Live)  Move Over  The Whole World’s Goin’ Crazee  Look at Last Nite  Let the Good Times Roll / Feel So Fine  My Town  We’re Really Gonna Raise the Roof  Don’t Blame Me  Good Time Gals  Do We Still Do It  Standin’ on the Corner  O.K. Yesterday Was Yesterday  Them Kinda Monkeys Can’t Swing  Scratch My Back  Be  Burning in the Heat of Love :  Levy 2 Wheels Ain’t Coming Down  Night Starvation  I’m a Rocker  Rock and Roll Preacher (Hallelujah I’m on Fire)  Knuckle Sandwich Nancy  Let the Rock Roll Out of Control  Ruby Red  Keep Your Hands Off My Power Supply  Don’t Tame a Hurricane  Slam the Hammer Down  Cocky Rock Boys (Rule O.K.)  Myzsterious Mizster Jones  Time to Rock  Leave Them Girls Alone  Let's Have a Party  Hey Ho Wish You Well  She’s Heavy  You Boyz Make Big Noize
Kokoonpano

Noddy Holder – kitara, laulu
Jim Lea – basso, laulu
Dave Hill – kitara
Don Powell – rummut
Slade
| --- | --- |
Studioalbumit:   Beginnings  Play It Loud  Slayed?  Old, New, Borrowed and Blue  Slade in Flame  Nobody’s Fools  Whatever Happened to Slade?  Return to Base  We’ll Bring the House Down  Till Deaf Do Us Part  The Amazing Kamikaze Syndrome  Keep Your Hands Off My Power Supply  Rogues Gallery  Crackers  You Boyz Make Big Noize 
Livealbumit:   Slade Alive!  Slade Alive Vol II  Alive at Reading (EP)  Slade on Stage  The Slade Live Anthology  Live at the BBC 
Kokoelmat:   Coz I Luv You  Sladest  The Story of Slade  Slade Smashes  Slades Greats  The Slade Collection 81–87  Wall of Hits  The Slade Collection vol. 2 – 79–87  The Genesis of Slade  Feel the Noize – Greatest Hits  Get Yer Boots On – The Best of Slade  The Very Best of Slade  The Slade Box  B-Sides  In for a Penny – Raves & Faves  Rockers  The Collection 79–87  Merry Xmas Everybody: Party Hits  When Slade Rocked the World  Feel the Noize – The Singlez Box!  Cum On Feel the Hitz 
Singlet:   ”You Better Run”  ”Genesis”  ”Wild Winds Are Blowin’”  ”The Shape of Things to Come”  ”Know Who You Are”  ”Get Down and Get With It”  ”Coz I Luv You”  ”Look Wot You Dun”  ”Take Me Bak ’Ome”  ”Mama Weer All Crazee Now”  ”Gudbuy T’Jane”  ”Cum On Feel the Noize”  ”Skweeze Me, Pleeze Me”  ”My Friend Stan”  ”Merry Xmas Everybody”  ”Everyday”  ”The Bangin’ Man”  ”Far Far Away”  ”How Does It Feel”  ”Thanks for the Memory (Wham Bam Thank You Mam)”  ”In for a Penny”  ”Let’s Call It Quits”  ”Nobody’s Fool”  ”Gypsy Roadhog”  ”Burning in the Heat of Love”  ”My Baby Left Me / That’s All Right”  ”Give Us a Goal”  ”Rock ’n’ Roll Bolero”  ”Ginny, Ginny”  ”Okey Cokey”  ”Sign of the Times”  ”We’ll Bring the House Down”  ”Wheel’s Ain’t Coming Down”  ”Knuckle Sandwich Nancy”  ”Lock Up Your Daughters”  ”Rock and Roll Preacher (Hallelujah I’m on Fire)”  ”Ruby Red”  ”(And Now the Waltz) C’est La Vie”  ”My Oh My”  ”Run Runaway”  ”All Join Hands”  ”Little Sheila”  ”7 Year Bitch”  ”Myzsterious Mizster Jones”  ”Do You Believe in Miracles”  ”Hi Ho Silver Lining”  ”Still the Same”  ”That’s What Friends Are For”  ”You Boyz Make Big Noize”  ”We Won’t Give In”  ”Let’s Dance (1988 Remix)”  ”Radio Wall of Sound”  ”Universe”
Rolf Hansen

| Rolf Hansen> Norjan ympäristöministeri |
| --- | --- |
 Nordlin ja Brundtlandin I hallitus 8. lokakuuta 1979 – 14. lokakuuta 1981  
Edeltäjä:  Gro Harlem Brundtland
Seuraaja:  Wenche Frogn Sellæg
Norjan puolustusministeri
 Nordlin hallitus 15. tammikuuta 1976 – 8. lokakuuta 1979  
Edeltäjä:  Alv Jakob Fostervoll
Seuraaja:  Thorvald Stoltenberg
Henkilötiedot
Koko nimi:  Rolf Arthur Hansen
Syntynyt: 23. heinäkuuta 1920 Oslo, Norja
Kuollut: 26. heinäkuuta 2006 (86 vuotta) Oslo, Norja
Tiedot
Puolue:  Työväenpuolue
Rolf Arthur Hansen (23. heinäkuuta 1920 Oslo – 26. heinäkuuta 2006 Oslo) oli norjalainen työväenpuolueen poliitikko. Hän toimi Norjan puolustusministerinä 1976–1979 ja ympäristöministerinä 1979–1981.
Aiheesta muualla

Rolf Hansen Norjan suurkäräjien verkkosivuilla (norjaksi)
Rørstadin kirkko

| Rørstadin kirkko Rørstad kirke |
| --- | --- |
 Kirkko vuonna 1982.
Sijainti:  Sørfold, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1761
Materiaali:  puu
Istumapaikkoja:  290
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rørstadin kirkko (norj. Rørstad kirke) on Sørfoldin kunnassa Nordlandin läänissä Norjassa sijaitseva puinen ristikirkko vuodelta 1761.
Kuvia

Alttari
Aiheesta muualla

Kuvia tai muita tiedostoja aiheesta Rørstadin kirkko Wikimedia Commonsissa
Romanian avaruusjärjestö

| Romanian avaruusjärjestö> Agenția Spațială Română |
| --- | --- |
 Logo
Perustettu:  1991
Toimiala:  avaruustoiminta
Päämaja:  str. Mendeleev nr.21-25 Sector 1, 010362 Bukarest
Puheenjohtaja:  Marius-Ioan Piso
Aiheesta muualla
Sivusto
Infobox OKNimi-testi OK: 
Romanian avaruusjärjestö (ROSA, engl. Romanian Space Agency) perustettiin Romaniassa vuonna 1991 ja  organisoitiin uudelleen vuonna 1995. Se toimii Opetus- ja tutkimusministeriön alaisuudessa koordinoiden Romanian julkisen sektorin avaruustoimintaa. Sen tehtävä on luoda tutkimus- ja kehityskeskuksia avaruusalalle. Se rahoittaa vuosittain avaruusprojekteja 8 miljoonalla dollarilla.
Johto

Vuodesta 2004 ROSA:a on johtanut tohtori Marius-Ioan Piso. Kunniapuheenjohtajana toimii romanialainen kosmonautti tri Dumitru Prunariu. ROSAn tiedejohtaja on prof. Virgiliu Niculae Constantinescu.
Taustaa

1970- ja 1980-luvuilla Romania osallistui aktiivisesti Neuvostoliiton johtamaan Interkosmos-avaruusohjelmaan. Romania toimitti osia tai moduleita yli 30 avaruuslentoa varten.
Toiminta

ROSA toimii yhteistyössä maan Ilmailu- ja Avaruusalan Tiedeneuvoston kanssa. Romanien ensimmäinen avaruusohjelma alkoi vuonna 2001. Vuodesta 2004 alkaen ROSA toimii myös ministeriöiden välisen turvallisuustutkimuksen johtavana tahona Romaniassa.
ROSA edustaa Romaniaa ESAssa, COSPARissa ja bilateraalisessa avaruusyhteityössä. Ulkoministeriön kanssa ROSA edustaa Romaniaa YK:n alaisessa United Nations Committee on the Peaceful Use of Outer Space eli COPUOS-komiteassa.
Se neuvotteli yhteistyöstä ESAn kanssa jo vuonna 1992. 17. helmikuuta 2006 ROSA allekirjoitti PECS-yhteistösopimuksen ESAn kanssa.
Aiheesta muualla

Romanian avaruusjärjestön sivusto